Dommens dag

Dommens dag (også kjent som Dommedag eller Den siste dom; hebraisk: יום הדין, Yom ha-Dīn; arabisk: یوم القيامة, Yawm al-Qiyāmah) er etter den kristne dogmatikk teologien om dommen den dag da Kristus ved alle tings ende og etter de dødes oppvåkning, ved sin gjenkomst på jorden skal holde dom over jorden og dens gode og onde mennesker. Tanker om de siste tider eksisterer også i andre religioner og kommer innunder det temaet som gjerne kalles eskatologi.

Kristendommen anser Jesu Kristi gjenkomst for å innebære den endelige dommen fra Gud over alle mennesker som noen gang har levd,General Judgment, Catholic Encyclopedia5 Sanchez, Adriel (13. juni 2022): «Facts About the Final Judgment», Core Christianity som resulterer i godkjenning av noen og straff for andre.«The Last Judgment, Resurrection of the Body, and Eternal Life», Christian Library Konseptet finnes i alle de kanoniske evangeliene, særskilt i Matteusevangeliet: 

«Men når Menneskesønnen kommer i sin herlighet, og alle englene med ham, da skal han sitte på sin trone i herlighet, og alle folkeslag skal samles foran ham.»Evangeliet etter Matteus 25,31-32, Bibel.no 

Den kristne tradisjonen følges også av islam, der den er nevnt i det 43. kapittel (Az-Zukhruf) i Koranen, ifølge noen tolkninger.«Quran 43», Clear Quran translation

I kunstens fremstillinger er dommedag vanligvis fremstilt slik at Kristus sitter i midten på sin trone med en glorie. På hans høyre side blir de salige ført gjennom Himmelens porter, på hans venstre side drar djevler de fordømte inn i helvete.

Blant veggmalerier, miniatyrer og mosaikker allerede fra det 11. århundre og senere også ofte på kirkeportaler og i tavlebilder, er det tallrike fremstillinger av de mest fremragende kunstnere. Her kan nevnes Fiesole og Luca Signorelli i Orivetodomen, Michelangelo i Det sixtinske kapell i Roma, Hans Memling i Mariakirken i Danzig, Rubens i Pinakoteket i München, og Peter von Cornelius i Ludwikskirkens kor og tverrskip.

 Referanser 

 Eksterne lenker 
 «Verden går snart under», Nettavisen 13. januar 2011
 «Judgment Day Past and Future» , billedvisning ved magasinet Life

Kategori:Kristen teologi

Kategori:Eskatologi